DELEGACIÓN DE COMPETENCIAS DO PLENO NA XUNTA DE GOBERNO LOCAL
ADMINISTRACIÓN LOCAL — Municipal — Cañiza, A (Outros documentos, notificacións e informacións públicas, 05/07/2023)

Vistos os antecedentes e demais datos obrantes na Secretaría do meu cargo e salvo erro ou omisión involuntaria, certifico que o Concello – Pleno na sesión extraordinaria celebrada na data 29/06/2023 adoptou o Acordo que de seguido se transcribe na súa literalidade.1. Expediente 1031/2023. PROPOSTAS PLENO ORGANIZATIVO: DELEGACION DE COMPETENCIAS DO PLENO NA XUNTA DE GOBERNO LOCAL “D. Rufino Jesus Huber Piccolo, en calidade de Alcalde-Presidente do Concello da Cañiza, e ao abeiro das facultades que lle veñen conferidas a esta alcaldía polo artigo 21 da Lei 7/1985, Reguladora das Bases do Réxime Local, artigo 61 da Lei 5/1997, de Administración Local de Galicia, artigo 24 do RD 781/1986, polo que se aproba o Texto Refundido das disposicións vixentes en materia de réxime local, artigo 41 do RD 2568/1986, polo que se aproba o Regulamento de Organización, Funcionamento e Réxime xurídico das Entidades Locais e demais normativa concordante. Considerando a previsión do artigo 38 do RD 2568/1986, polo que se aproba o Regulamento de Organización, Funcionamento e Réxime xurídico das Entidades Locais, e do artigo 17 do Regulamento Orgánico Municipal PROPOÑO AO PLENO DO CONCELLO A ADOPCIÓN DO SEGUINTE ACORDO: Primeiro: Delegar na Xunta de Goberno Local do Concello da Cañiza as seguintes competencias que se relacionan: a) O exercicio de accións xudiciais e administrativas e a defensa da corporación en materias de competencia plenaria. b) A declaración de lesividade dos actos do Concello. c) A aprobación dos proxectos de obras e servizos cando sexa competente para a súa contratación ou concesión, e cando aínda non estean previstos nos orzamentos. d) As competencias que a Disposición adicional 2ª da Lei 9/2017 LCSP lle atribúe o Pleno da Corporación. e) O establecemento ou modificación dos prezos públicos que tal e como ven recollido no artigo 47 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, corresponderá ao Pleno da corporación, sen prexuízo da súas facultades de delegación na Comisión de Goberno, conforme ao artigo 23.2. b) da Lei 7/1985, de 2 de abril, Reguladora das Bases de Réxime Local. f) A resolución dos recursos de reposición que podan interpoñerse (artigo 115 c) do Regulamento de Organización, Funcionamento e Réxime xurídico das Entidades Locais). g) As demais que expresamente lle confiran as leis. Segundo: Estas delegacións comprenden a facultade de resolver mediante actos administrativos que afecten a terceiros, incluída a de resolver os recursos de reposición que puideran interpoñerse contra as resolucións ditadas no exercicio das competencias atribuídas pola presente delegación. Terceiro: Estas delegacións surtirán efectos desde o día seguinte ao da adopción do presente acordo, sen prexuízo da súa publicación no BOP.” Efectuada a votación o Acordo apróbase por MAIORÍA ABSOLUTA con sete votos a favor do PSOE e seis abstencións do PP. Documento asinado electronicamente por LUIS ANTONIO GÓMEZ PIÑA, Alcalde do Concello.